Serat Nitisruti


Dhandhanggula

Sinom

1.
Tyas kumlungkung kumawagya,
luwih maning lamun uwis,
munggwing luhuring turangga
ngembat watang numbak siti
katon èstanya kadi,
kurang mungsuhing ngapupuh,
anyadèraken kuda,
mamprung alok cerik-cerik,
kang mangkana mung samono notoging prana.

2.
Dhapur amerang langenan,
para tandang nyanyampahi,
tandha candhula-candhala,
mumawawa angarani,
sabar mring liyan janmi,
tan wruh lamun dhèwèkipun,
katon ing jerihira,
angucira nora wani,
kang mangkana iku tingkah tan prayoga.

3.
Yoga kaki singkirana
tingkah kang saru kaeksi,
nulada para sujana
myang sarjana kang nimpuni,
ngambar gandané wangi,
apan ta uwus kasebut,
ana ing layang wacan,
caritané kyana patih
ri sang Koja jajahan lan sri Naréndra.

Delengen uga 
 Sastra Jawa Anyar

Sastra Jawa Anyar